Source: http://fonixtvtiszafured.com/index.php?option=com_content&view=article&id=2372:birosagi-hirek&catid=56&Itemid=186
Timestamp: 2017-06-22 14:12:39
Document Index: 29314686

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

BelépésKapcsolatLinkajánlóRSS	Főoldal	Tartalom	Önkormányzati hírek	Helytörténet-honismeret	Portrék	Kultúra-művészet	Rendőrségi rövidhírek	Sport	Hírek, események a térségből	Események a városban	Nagykunsági árapasztó tározó	Programajánló	Horgászhírek	Hableány Hotel és Étterem	Egészségünk	Rólunk	Szerkesztőség	Történetünk	Kapcsolat	Szavazások	RSS	Aktuális adásunk	Cikkarchívum	Videótár	Természetfilmek	Helytörténet-honismeret	Kultúra-művészet	Portré	Archív adásaink	Adásunkból kimaradt	Képtár	Aktuális események	Korábbi események	Képarchívum Tiszafüredről	A fő út	A Húszöles út	Az igari út	Kastélyok	Középületek	A piac	Utcaképek	Természetképek	Válogatás a művelődési ház archívumából	Bírósági hírek	A Szolnoki Törvényszék és a megye bíróságainak aktuális hírei és közleményei
Mi várható, ha elmaradt a Kft. új Ptk.-szerinti törzstőkeemelése?
Miért, meddig és mely korlátolt felelősségű társaságoknak kellett törzstőkéjük felemeléséről határozniuk 2017. március 15-éig?
A polgári törvénykönyvről szóló 2013. évi V. törvény hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvény (Ptké.) 13. § (2) bekezdése kötelezővé tette a törzstőke felemelését legalább 3 millió forintra azon korlátolt felelősségű társaságok számára, amelyek törzstőkéje nem érte el ezt az értéket.
A taggyűlés a törzstőke felemelése helyett dönthetett a társaság átalakulásáról, vagy megszüntetéséről is.
A döntést (taggyűlési határozatot) 2017. március 15-ig kellett meghozni, a változásbejegyzési kérelmeket pedig 2017. április 14-éig, átalakulás esetén a második közzétételt követő 30 nap eltelte után kellett a cégbíróságra benyújtani.
Mi történik azokkal a korlátolt felelősségű társaságokkal, amelyek törzstőkéje (jegyzett tőkéje) nem éri el a minimális 3 millió forintot?
Azon korlátolt felelősségű társaságokat, amelyek törzstőkéje nem éri el a minimális 3 millió forintot, a cégbíróság törvényességi felügyeleti eljárás lefolytatása után megszűntnek nyilvánítja és elrendeli a kényszertörlési eljárás megindítását.
Ha az érintett korlátolt felelősségű társaságok a törvényességi felügyeleti eljárás megindítása előtt, vagy az eljárás alatt meghozzák a szükséges döntéseket (törzstőke emelésről / megszűnésről / átalakulásról) és benyújtják a változásbejegyzési kérelmet, a cégbíróság nem indít törvényességi felügyeleti eljárást, illetőleg a már megindított eljárást megszünteti.
Mi a következménye a társaság jogerős megszüntetésének és a kényszertörlési eljárás megindításának?
A céget a cégbíróság hivatalból törli a cégjegyzékből.
nem lehet vezető tisztségviselő (ügyvezető elnök, vezérigazgató, stb.,), azaz nem csak a kényszertörléssel érintett, hanem valamennyi olyan cégből törölni kell, ahol vezető tisztségviselő;
Jelenleg Jász-Nagykun-Szolnok Megyében hány olyan korlátolt felelősségű társaság van, amelyeknek törzstőkéje nem éri el a három millió forintot?
Jelenleg Jász-Nagykun-Szolnok Megyében 423 db olyan korlátolt felelősségű társaság van, amelyeknek törzstőkéje nem éri el a 3 millió forintot.
Szolnok, 2017. május 24.
Megrovásban részesítették a 11 éves diákját pofon vágó általános iskolai tanárnőt
Megjelenés ideje: 2017. május 25., 08:35
Az ügyben másodfokon eljáró Szolnoki Törvényszék 2017. május 23-án lényegét tekintve helybenhagyta a Szolnoki Járásbíróság azon ítéletét, melyben a bíróság közfeladatot ellátó személy eljárásában elkövetett bántalmazás bűntettében mondta ki bűnösnek és megrovásban részesítette azt a büntetlen előéletű, a történtek idején a Tiszabői Általános Iskolában tanító tanárnőt, aki 2014. október 8-án délelőtt 10.00 óra körüli időben az egyik tanóra kezdetén egy alkalommal pofon vágta a történtek idején 11 éves leány tanítványát. Az ítélet jogerős.
Szolnok, 2017. május 25.
Első fokon felfüggesztett börtönre ítélték az autóbuszból jogosulatlanul gázolajat vételező, majd az őt tetten érő őrt bántalmazó buszsofőrt Megjelenés ideje: 2017. május 23., 13:25 A Szolnoki Járásbíróság 2017. május 16-án meghozott ítéletével rablás és közúti veszélyeztetés bűntettében mondta ki bűnösnek, és 2 év – 4 évi próbaidőre – felfüggesztett börtönbüntetésre és 3 év 6 hónap közúti járművezetéstől eltiltásra ítélte azt a buszsofőrt, aki a nem jogerős ítélet szerint egy áprilisi éjszakán a Jászkun Volán Zrt. tulajdonát képező, éjszakára Tiszajenőn parkoló, de munkaidőben a vádlott által vezetett helyközi autóbuszból jogosulatlanul gázolajat vételezett, majd amikor a cég biztonsági szolgálata tetten érte és a helyszínen próbálta tartani, az őrt bántalmazva menekült el. A történtek idején buszsofőrként dolgozó vádlott egy áprilisi éjszakán furgonjával megjelent és leparkolt a munkaidőben általa vezetett és az aznapi műszak végeztével általa leállított helyközi autóbusz mellett. A furgonból elővett egy 20 literes marmonkannát, a nála lévő kulccsal kinyitotta az autóbusz üzemanyagtartályát és egy csövön keresztül elkezdte átfejteni a gázolajat a marmonkannába, hogy azt jogtalanul eltulajdonítsa.
A Jászkun Volán Zrt. biztonsági szolgálata azonban tetten érte és felszólította, hogy hagyja abba, amit csinál. A vádlott ekkor megpróbálta visszatenni a marmonkannát a furgonba, de a biztonsági őr ezt meg akarta akadályozni, így dulakodás alakult ki köztük. A biztonsági őr a dulakodás közben elejtette a telefonját és lehajolt érte. A vádlott ezt kihasználva beugrott a furgonja vezetőülésébe és megpróbált elindulni, de az őr, annak érdekében, hogy ezt megakadályozza, a nyitott bal első ajtón keresztül benyúlt a furgonba, megpróbálta megfogni a kormányt, majd miután ez nem sikerült a furgon B-oszlopát ragadta meg és felszólította a vádlottat, hogy maradjon a helyszínen.
A vádlott azonban a felszólításnak nem tett eleget, a nyitott bal első ajtót megpróbálta berántani, ami 8 napon belül gyógyuló zúzódásos és hámsérülést okozva az őr kézfejére csapódott, majd elindult a járművel, miközben folyamatosan próbálta becsukni az ajtót. A furgon gurulni kezdett, majd egyre jobban felgyorsult. Az őr a furgon B-oszlopát fogva mintegy 25 méteren keresztül futott a jármű mellett, majd amikor már nem tudta tartani a tempót, elengedte és a vádlott a furgonnal elmenekült.
Az ítélet nem jogerős. Az ügyész a vádlott terhére, a kiszabott börtönbüntetés tartamának jelentős mértékű felemelése és a felfüggesztés mellőzése, míg a vádlott és védője enyhítés érdekében jelentettek be fellebbezést, így az ügy másodfokon a Szolnoki Törvényszéken folytatódik.
Szolnok, 2017. május 23.
Több éves fegyházbüntetésre ítélték az idős kunhegyesi asszonyt otthonában kiraboló férfiakat
Megjelenés ideje: 2017. május 19., 13:22 Az ügyben másodfokon eljáró Szolnoki Törvényszék 2016. május 16-án helybenhagyta a Karcagi Járásbíróság azon ítéletét, melyben a bíróság két, egy 42 és egy 53 éves többszörösen büntetett előéletű férfit ítélt el, akik egy idős kunhegyesi asszonyt otthonában raboltak ki.
A fiatalabb férfi már korábban is megpróbált betörni az idős asszonyhoz, ekkor bement az udvarára és a melléképület ablakát betörte, hogy onnan ingóságokat vigyen el, de zajt hallott és elmenekült, ám kabátját és benne iratait a helyszínen felejtette. Azonban a történtek nem tántorították el, és alig egy héttel később idősebb társával már abban állapodtak meg, hogy együtt törnek be az asszonyhoz.
Egy májusi délutánon négy és öt óra között megjelentek a háznál. Előbb az idősebb vádlott bement az udvarba és azzal az ürüggyel, hogy vasat gyűjt, bekopogott a bejárati ajtón, de az asszony felszólította, hogy távozzon, aminek a férfi eleget is tett, majd néhány perccel később a vádlottak együtt mentek vissza.
A fiatalabb vádlott bekopogott a bejárati ajtón, majd miután az asszony ajtót nyitott mindketten bementek a házba. A fiatalabb vádlott felszólította a történtek idején 73 éves asszonyt, hogy az aranygyűrűit adja át. Az asszony megijedt és odatartotta a kezét, amiről gyűrűit a fiatalabb vádlott lehúzta, majd felszólította az asszonyt, hogy adja át a pénzét is. Az asszony megmondta, hogy a pénzt a szobában tartja, a fiatalabb vádlott mégis megragadta, a szobába húzta majd ellökte. Az idős asszony a földre zuhant és tomporán csonttörést szenvedett, amitől nem tudott megmozdulni. Továbbra is együttműködő volt azonban, elmondta, hogy a pénzt a táskájában tartja és meg is mutatta a táskát. A fiatalabb vádlott kivetette a táskában lévő 800.000 forint készpénzt, egy pulóverrel összekötözte az asszony kezeit, majd a megszerzett pénzzel a vádlottak elhagyták a házat, melynek bejárati ajtaját az idősebb vádlott kívülről bezárta. Az idősebb vádlott mindvégig fiatalabb társával volt, jelenlétével erősítette társa szándékát és figyeléssel, mintegy őrszemként biztosította a cselekmény sikeres befejezését. Az idős asszony le tudta ugyan oldani kezéről a pulóvert, de segítséget sérülései miatt nem tudott hívni. Lánya és unokája csaknem egy nap elteltével találtak rá.
A vádlottak a bántalmazással 8 napon túl gyógyuló sérüléseket, míg készpénze és ékszerei eltulajdonosításával 836.000 forint kárt okoztak az asszonynak, azáltal pedig, hogy a súlyos sérülése miatt mozgásképtelen asszonyt, összekötözött kezekkel, bezárva hagyták, aki ennek következtében sérülten, csaknem egy napig saját lakása padlóján kényszerült feküdni, a személyi szabadságát sanyargatásával súlyosan megsértették.
A bíróság jogerős ítéletében a 42 éves I. r. vádlottat rablás, a sértett sanyargatásával elkövetett személyi szabadság megsértése és súlyos testi sértés bűntettében, valamint lopás vétségének kísérletében mondta ki bűnösnek, és mint többszörös visszaesőt 7 év 4 hónap fegyházbüntetésre és 8 év közügyektől eltiltásra ítélte, míg társát, az 53 éves II. r. vádlottat rablás, a sértett sanyargatásával elkövetett személyi szabadság megsértése és súlyos testi sértés bűntettében, mint bűnsegédet mondta ki bűnösnek, amiért mint többszörös visszaesőt 4 év 3 hónap fegyházbüntetésre és 5 év közügyektől eltiltásra ítélte.
Szolnok, 2017. május 19.
Próbára bocsátották az ittasan rongáló magánlaksértőt Megjelenés ideje: 2017. május 16., 13:18 Randalírozott volt párja házánál, engedély nélkül bement otthonába és sört akart önteni a nő kocsijának üzemanyag tartályába az a 27 éves büntetlen előéletű törökszentmiklósi férfi, akit a Szolnoki Járásbíróság 2017. május 12-én meghozott, immáron jogerős ítéletében magánlaksértés és rongálás vétségében mondott ki bűnösnek és 1 évre próbára bocsátott. A férfi nem tudta feldolgozni, hogy szakítottak párjával, ezért 2017. május 10-én este 21 óra 20 perc körüli időben ittas állapotban megjelent a hölgy törökszentmiklósi házánál és hangosan kiabált neki. Mikor volt párja megnézte, hogy ki az, felszólította, hogy menjen el és visszament a házba, a férfi átmászott a kiskapun, bement az udvarra és dörömbölni kezdett a bejárati ajtón. Volt élettársa kinyitotta a bejárati ajtót, hogy a vádlott ne ébressze fel a házban alvó gyermekeit, de a lakásba nem engedte be, hanem telefonon értesítette a férfi édesanyját, hogy jöjjön és segítsen jobb belátásra bírni a fiát.
A férfi édesanyja megérkezett és immáron közösen szólították fel a férfit, hogy hagyja el az udvart, de ő továbbra is kiabált a volt párjával, majd a hölgy udvarban parkoló gépkocsijához lépett, könyökével betörte a kocsi hátsó szélvédőjét, kinyitotta az üzemanyag töltő nyílást, a tanksapkát rögzítő műanyag elemet letörte és a kezében lévő sört a kocsi üzemanyagtartályába akarta önteni, de ebben édesanyja megakadályozta.
A férfi továbbra is kiabált, majd be akart menni volt párja lakásába, amit a hölgy megpróbált megakadályozni azzal, hogy kabátját visszahúzta. A férfi azonban a nőt félrelökte, az ajtóhoz nyomta és a hölgy engedélye és beleegyezése nélkül bement a házba. Cselekményével csak akkor hagyott fel, amikor a Törökszentmiklósi Rendőrkapitányság járőrei a helyszínre érkeztek.
A férfi 55.200 Ft kárt okozott volt párjának a gépkocsi megrongálásával, ami az 50.000 Ft-os szabálysértési értékhatárt meghaladta, ezért bűncselekménynek minősült. A férfi emellett azzal követett el bűncselekményt, hogy más lakásába, és ehhez tartozó bekerített helyre erőszakkal bement.
Szolnok, 2017. május 16.
Első fokon felfüggesztett börtönre ítélték a mentőápolót fenyegető ittas férfit Megjelenés ideje: 2017. május 16., 13:15 A Szolnoki Járásbíróság 2017. május 9-én meghozott ítéletében közfeladatot ellátó személy elleni erőszak bűntettében mondta ki bűnösnek, és 1 év 6 hónap – végrehajtásában 4 évi próbaidőre – felfüggesztett börtönbüntetésre ítélte azt a 41 éves férfit, aki a nem jogerős ítélet szerint egy mentőápolót ütésre emelt, ökölbe szorított kézzel megöléssel fenyegetett egy mentőautóban Szolnokon.
A férfihez a koraesti órákban azért hívtak mentőt, mert ittassága miatt rosszul lett az egyik szolnoki utcában. A kiérkező mentőápoló megkezdte a férfi orvosi ellátását, majd tájékoztatta a férfit, hogy vizsgálatok elvégzése céljából a Jász-Nagykun-Szolnok Megyei Hetényi Géza Kórház-Rendelőintézetbe fogják beszállítani.
A férfi, az élettársa és a gyermeke is beszállt a mentőautóba, ahol a mentőápoló a szükséges adminisztráció elvégzéséhez az okmányait kérte a férfitól. Ezt a férfi indulatosan visszautasította, majd a mentőápolót kiabálva megöléssel fenyegette, kikötötte magát a beteghordó székből, felugrott és támadóan, ökölbe szorított és ütésre emelt kézzel a mentőápoló felé lépet, akitől alig fél méterre állt.
A mentőápoló a vádlott elől a mentőautóból az utcára menekült, ahová az ittas vádlott követte, és több alkalommal verekedésre hívta fel és megöléssel fenyegette, miközben ökölbe szorított kezeit mindvégig ütésre emelte, végül elment a helyszínről.
Bántalmazásra nem került sor, a mentőápoló nem sérült meg, ugyanakkor, mint ismeretes a hatályos jogszabályok szerint az egészségügyi dolgozó közfeladatot ellátó személynek minősül. A férfi az elsőfokú ítélet szerint, azzal követett el bűncselekményt, hogy közfeladatot ellátó személyt jogszerű eljárásában fenyegetéssel akadályozott.
Az ítélet nem jogerős. Az ügyész a kiszabott börtönbüntetés tartamának felemelése és a felfüggesztés mellőzése érdekében, míg a vádlott és védője enyhítésért jelentettek be fellebbezést, így az ügy másodfokon a Szolnoki Törvényszéken folytatódik.